CELEX: 32012D0264
Language: lv
Date: 2012-05-21 00:00:00
Title: 2012/264/ES: Komisijas Īstenošanas lēmums ( 2012. gada 21. maijs ), ar kuru groza Lēmumu 2008/620/EK, ar ko izveido īpašu kontroles un inspekcijas programmu attiecībā uz mencu krājumiem Kategatā, Ziemeļjūrā, Skagerakā, Lamanša austrumdaļā, ūdeņos uz rietumiem no Skotijas un Īrijas jūrā

22.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 131/6
            
         KOMISIJAS ĪSTENOŠANAS LĒMUMS
   (2012. gada 21. maijs),
   ar kuru groza Lēmumu 2008/620/EK, ar ko izveido īpašu kontroles un inspekcijas programmu attiecībā uz mencu krājumiem Kategatā, Ziemeļjūrā, Skagerakā, Lamanša austrumdaļā, ūdeņos uz rietumiem no Skotijas un Īrijas jūrā
   (2012/264/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 95. pantu,
   tā kā:
   
               (1)
            
            
               Ar Komisijas Lēmumu 2008/620/EK (2) ir izveidota īpaša kontroles un inspekcijas programma, kas piemērojama četru gadu laikposmā, lai saskaņoti īstenotu Padomes Regulā (EK) Nr. 423/2004 (3) noteiktos pasākumus mencu krājumu atjaunošanai Kategatā, Ziemeļjūrā, Skagerakā, Lamanša austrumdaļā, ūdeņos uz rietumiem no Skotijas un Īrijas jūrā.
            
         
               (2)
            
            
               Īpašā kontroles un inspekcijas programma vajadzīga, lai organizētu operatīvu sadarbību starp attiecīgajām dalībvalstīm un lai Kopienas Zivsaimniecības kontroles aģentūra varētu organizēt kopīgas izmantošanas plānu izstrādi saskaņā ar Padomes Regulas (EK) Nr. 768/2005 (4) 9. pantu.
            
         
               (3)
            
            
               Lai nodrošinātu to, ka tiek turpināta mencu krājumu atjaunošanai izveidoto pasākumu saskaņota īstenošana, īpašās kontroles un inspekcijas programmas darbības laikposms jāpagarina par vienu gadu.
            
         
               (4)
            
            
               Tāpēc attiecīgi jāgroza Lēmums 2008/620/EK.
            
         
               (5)
            
            
               Šajā lēmumā paredzētie pasākumi ir saskaņoti ar attiecīgajām dalībvalstīm.
            
         
               (6)
            
            
               Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2008/620/EK 2. panta ievaddaļu aizstāj ar šādu:
   
      “Šā lēmuma 1. pantā minēto īpašo kontroles un inspekcijas programmu piemēro piecus gadus, un tā aptver šādas darbības:”.
   
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
   
      Briselē, 2012. gada 21. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 343, 22.12.2009., 1. lpp.
   
      (2)  OV L 198, 26.7.2008., 66. lpp.
   
      (3)  OV L 70, 9.3.2004., 8. lpp.
   
      (4)  OV L 128, 21.5.2005., 1. lpp.